recursal/SuperWikiNEXT-32B huggingface dataset:
Σύμβολο που χρησιμοποιούν οι στρασσεριστές
Ο **Στρασσερισμός** (γερμανικά: *Strasserismus* ή *Straßerismus*) είναι έκφανση του εθνικοσοσιαλισμού που αναφέρεται σε μια πιο ριζοσπαστική, μαζική και φιλεργατική μορφή της ιδεολογίας, που υποστηρίζει τον οικονομικό αντισημιτισμό πάνω από άλλες αντισημιτικές μορφές, για να επιτευχθεί η εθνική αναγέννηση. Έλαβε το όνομά του από τον Γκρέγκορ Στράσερ και τον Ότο Στράσερ, δύο αδέλφια που συνδέθηκαν αρχικά με αυτή τη θέση.

Ο Ότο Στράσερ, ο οποίος αντιτάχθηκε για στρατηγικούς λόγους στις απόψεις του Αδόλφου Χίτλερ, εκδιώχθηκε από το Ναζιστικό Κόμμα το 1930 και εξορίστηκε στην Τσεχοσλοβακία, ενώ ο Γκρέγκορ Στράσερ δολοφονήθηκε στη Γερμανία στις 30 Ιουνίου 1934 κατά τη διάρκεια της Νύχτας των Μεγάλων Μαχαιριών, επιχείρηση εναντίον πολλών από τους αντιπάλους του Χίτλερ, συμπεριλαμβανομένων των Στρασεριστικών στοιχείων σε εθνικό επίπεδο. Ο στρασσερισμός παραμένει ενεργός θέση στα σκέλη του μεταπολεμικού παγκόσμιου νεοναζισμού.

Κατά τη δεκαετία του 1970, οι ιδέες του Στρασσερισμού άρχισαν να αναφέρονται περισσότερο στις ευρωπαϊκές ακροδεξιές ομάδες καθώς νεότερα μέλη χωρίς δεσμούς με τον Χίτλερ και μια ισχυρότερη αίσθηση οικονομικού αντισημιτισμού εμφανίστηκε στο προσκήνιο. Η Στρασσερική σκέψη στη Γερμανία άρχισε να εμφανίζεται ως τάση στο Εθνικοδημοκρατικό Κόμμα Γερμανίας (NPD) στα τέλη της δεκαετίας του 1960. Ο στρασσερισμός εμφανίστηκε στο Ηνωμένο Βασίλειο στις αρχές της δεκαετίας του 1970 και επικεντρώθηκε στην έκδοση του βιβλίου Britain First. Οι κύριοι συγγραφείς του οποίου ήταν οι David McCalden, Richard Lawson και Denis Pirie.

Ο Στρασσερισμός εκτος απο οικονομικό αντισημιτισμό εκφράζει και υποστηρίζει την οικονομική ιδεολογία του οικονομικού σοσιαλισμό, οικονομικού εθνικισμου και συμφωνεί με τον Μάρξ σε θέματα όπως η ταξική πάλη και στο οτι οι εργάτες πρεπει να κρατούν ένα ποσοστό απο τα μέσα παραγωγής που παράγουν επίσης υποστηρίζουν μια μικτή οικονομία που θα συνδιάζει την ελεύθερη αγορά με την κρατική ιδιοκτησία (Central planning), και προωθούν την εθνικοποίηση τραπεζών και πολλών άλλων ιδιωτικών επιχειρήσεων.

Παραπομπές
----------

1. ↑  Nicholls 2000, σελίδες 253–254.
2. ↑  Longerich 2015, σελ. 130.
3. ↑  Read 2005, σελ. 372.
Κεραία VHF
Κεραίες VHF
Τα **υπερβραχέα κύματα** είναι περιοχή των ραδιοκυμάτων με συχνότητα μεταξύ 30 και 300 ΜHz και μήκος κύματος αντίστοιχα, μεταξύ 1 μέτρου και 10 μέτρων. Βρίσκονται μεταξύ των δεκατομετρικών μικροκυμάτων και των βραχέων κυμάτων. Οφείλουν την ονομασία τους στο μικρό μήκος κύματος που έχουν σε σχέση με τις υπόλοιπες ζώνες ραδιοκυμάτων. Με βάση τη συχνότητα ονομάζονται VHF (Very High Frequency, *πολύ υψηλή συχνότητα*), όρος που χρησιμοποιείται διεθνώς.

Εφαρμογές των υπερβραχέων
-------------------------

Τα υπερβραχέα κύματα χρησιμοποιούνται ευρέως στην τηλεόραση και στην ραδιοφωνία. Είναι χωρισμένα στις περιοχές VHF I, VHF II και VHF III. Η πρώτη και η τρίτη ζώνη έχουν παραχωρηθεί στην τηλεόραση και αντιστοιχούν στα κανάλια 1-4 και 5-12. Η ζώνη VHF II έχει παραχωρηθεί στο ραδιόφωνο και αντιστοιχεί στην περιοχή συχνοτήτων 87,5 -108 MHz. Στην περιοχή αυτή οι ραδιοφωνικοί σταθμοί εκπέμπουν με διαμόρφωση FM. Μία μικρή περιοχή της ζώνης των υπερβραχέων έχει παραχωρηθεί για εφαρμογές ραδιοερασιτεχνών αλλά και ασύρματη ιδιωτική επικοινωνία.

Κεραίες των υπερβραχέων κυμάτων
-------------------------------

Για την εκπομπή υπερβραχέων χρησιμοποιούνται διπολικές κεραίες (κεραίες Hertz) με διαστάσεις περίπου ένα μέτρο ή κεραίες Yagi. Οι κεραίες αυτές χρησιμοποιούνται τόσο για εκπομπή όσο και για λήψη. Πιο εξειδικευμένες κεραίες εκπομπής είναι οι κεραίες τύπου Γ και τύπου Τ, οι οποίες είναι κρεμασμένες σε μεγάλους ιστούς. Για λήψη μπορεί να χρησιμοποιηθεί μία απλή καλαμωτή κεραία.

Πηγές
-----

* *Φυσική Β΄Λυκείου, Α. Μάζης, ΟΕΔΒ, 1994*
* *Συστήματα εκπομπής και λήψης, Β τάξη ΤΕΕ, ΟΕΔΒ, 1999*

Παραπομπές
----------

1. 1 2  "Rec. ITU-R V.431-7, Nomenclature of the frequency and wavelength bands used in telecommunications" (PDF). ITU.

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ζώνες Ραδιοκυμάτων |
| --- |
|  |
| Ονομασίες ζωνών με βάση το μήκος κύματος | 
* Βιομηχανικά
* Τηλεφωνικά
* Υπερμακρά
* Μακρά
* Μεσαία
* Βραχέα
* Υπερβραχέα
* Μικροκύματα
 |  |
|  |
| Ονομασίες ζωνών με βάση την συχνότητα | 
* ELF
* SLF
* ULF
* VLF
* LF
* MF
* HF
* VHF
* UHF
* SHF
* EHF
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4131658-7
* NDL: 00573744

 |

 |
Ο **υπερεθνικισμός** είναι ακραία μορφή εθνικισμού που προωθεί το συμφέρον ενός έθνους εις βάρος άλλων. Ο υπερεθνικισμός έχει κοινά στοιχεία αλλά και διαφορές με τον εθνικισμό και τον πατριωτισμό.

Σύμφωνα με τον Γιάνους Μπουγκάισκι, «στις πιο ακραίες ή ανεπτυγμένες μορφές του, ο υπερεθνικισμός μοιάζει με τον φασισμό, που χαρακτηρίζεται από ξενοφοβία, την υποστήριξη αυταρχικών και ολοκληρωτικών πολιτικών κυριαρχούν που θα ασκεί ένας χαρισματικός ηγέτης, εκλεγμένο από ένα κόμμα του έθνους».

Ο Ρότζερ Γκρίφιν υποστηρίζει ότι ο υπερεθνικισμός είναι ουσιαστικά ρατσιστικός και ότι νομιμοποιεί τον εαυτό του "μέσα από βαθιά μυθοποιημένες αφηγήσεις παρελθουσών πολιτιστικών ή πολιτικών περιόδων ιστορικού μεγαλείου για να θρέψουν μίσος στον λαό εναντίον υποτιθέμενων εχθρών". Μπορεί επίσης να βασιστεί σε "χυδαίες μορφές φυσικής ανθρωπολογίας, γενετικής και ευγονίας για τον εξορθολογισμό των ιδεών της εθνικής υπεροχής και του πεπρωμένου και του εκφυλισμού".

Παραπομπές
----------

1. ↑  Ultranationalism Αρχειοθετήθηκε 2019-05-12 στο Wayback Machine.. Oxford English Dictionary. Ανακτήθηκε στις 12 Ιουνίου 2020.
2. ↑  Ultranationalism. Collins English Dictionary. Ανακτήθηκε στις 12 Ιουνίου 2020.
**Ο Στρατσίμιρ,** σερβικά κυριλλικά: Страцимир Балшић‎ / **Stracimir Balšić,** αλβανικά: Strazimir Balsha‎, (άκμασε 1360 – 15 Ιανουαρίου 1373) ήταν κύριος της Ζέτας, μαζί με τους δύο αδελφούς του Τζούρατζ Α΄ και Μπάλσα Β΄, περίπου. 1362–1372. Η οικογένεια Μπάλσιτς ανέλαβε τη Ζέτα, μέχρι το 1362, μετά την πτώση της αυτοκρατορίας της Σερβίας. Ο Στρατσίμιρ έλαβε μοναστικούς όρκους και απεβίωσε το 1373. Άφησε τρεις γιους, από τους οποίους ο Τζούρατζ Β΄ έγινε αργότερα κύριος της Ζέτας.

Βιογραφία
---------

Ήταν ο μεγαλύτερος  γιος του Μπάλσα Α΄ και αδέλφια του ήταν ο Μπάλσα Β΄ και ο Τζούρατζ Α΄), ενός μικρού ευγενούς που κατείχε μόνο ένα χωριό κατά τη διάρκεια της διακυβέρνησης τού Στέφαν-Ούρου Δ΄ *Ντούσαν (Ισχυρού)* αυτοκράτορα της Σερβίας (βασ. 1331–1355).  Μερικά χρόνια μετά το τέλος του αυτοκράτορα, ο Μπάλσα Α΄ και οι γιοι του κατάφεραν να επεκτείνουν την τοπική τους εξουσία, ξεκινώντας με την κατάληψη εδαφών που προηγουμένως κατείχε ο κύριος Ζάρκo (νότια της λίμνης Σκάνταρ, Κάτω Ζέτα).  Το 1361, κατά τη διάρκεια μίας σύγκρουσης μεταξύ της Δημοκρατίας της Ραγκούσας και του Βόγισλαβ Βογίνοβιτς, υποστήριξαν τη Ραγκούσα.  Γι' αυτό, έγιναν πολίτες της Ραγκούσας τον Μάιο ή στις 3 Ιουλίου 1361. Το 1362, τα τρία αδέρφια σκότωσαν  τον *čelnik* Τζούρατζ Ιλίγιιτς, και επεκτάθηκαν περαιτέρω στην Άνω Ζέτα.  Ο πατέρας τους απεβίωσε την ίδια χρονιά.  Τα αδέλφια διαδέχθηκαν τον πατέρα τους κυβερνώντας τη Ζέτα μαζί, αν και ο Τζούρατζ Α΄ ήταν η κύρια προσωπικότητα.  Ονομάζοντο *επαρχιακοί άρχοντες* (oblastni gospodari) στα καταστατικά του αυτοκράτορα Στέφαν-Ούρου Ε΄ του Αδύναμου (βασ. 1355–1371).  Το 1368, μετά την επίθεση του Τζούρατζ Α΄ στο Κότορ, η σερβική Αυλή έκρινε ότι αυτός εξεγέρθηκε. Οι αδελφοί μεταστράφηκαν από την Ορθοδοξία στον Ρωμαιοκαθολικισμό το 1368–1369, προκειμένου να προωθήσουν τις παράκτιες φιλοδοξίες τους. 

Ο Στρατσίμιρ έγινε μοναχός και εκάρη πριν από το τέλος του, στις 15 Ιανουαρίου 1373, και την εξουσία μοιράζοντο πλέον ο Τζούρατζ Α΄, ο Μπάλσα Β΄ και ο γιος τού Σρατσίμιρ, Τζούρατζ Β΄, που ο καθένας κατείχε μία ξεχωριστή κτήση για εισόδημα (appanage).

Οικογένεια
----------

Ο Στρατσίμιρ νυμφεύτηκε πρώτα την Ειρήνη Ντουκλίνα και μετά τη Μιλίσα Μρνιαβτσέβιτς, κόρη του Βουκάσιν Μρνιαβτσέβιτς βασιλιά της Σερβίας.  Είχε τρεις γιους με τη Μιλίτσα:

* Τζούρατζ Β΄ 1385–1403, παντρεύτηκε τη Γιελένα Λαζάρεβιτς .
* Γκόγικo απεβ. πριν το 1372.
* Iβάνις απεβ. πριν από το 1372.

Σημειώσεις
----------

Παραπομπές
----------

1. ↑  Mueller C. Reinhard (2021). *Late Medieval Venice: Economy and Society*. Italy: Viella Libreria Editrice. σελ. 579.
2. 1 2 3  Fine 1994
3. 1 2 3 4 5  Fajfrić 2000, ch. 44, "Oblasni gospodari"
4. ↑  Fine 1994
5. ↑  Fine 1994
6. ↑  Fine 1994
7. ↑  Soulis 1984
8. ↑  Fine 1994
Το **στρέμμα** είναι μονάδα μέτρησης εμβαδού, χρησιμοποιούμενη κυρίως στην Ελλάδα για τη μέτρηση προς πώληση εκτάσεων γης, ιδίως αγροτεμαχίων. Ένα στρέμμα ισοδυναμεί με 1000 τ.μ.. Στην Κύπρο τα 1000 τ.μ. αποκαλούνται **δεκάριο**, ενώ ο όρος στρέμμα είχε χρησιμοποιηθεί στο παρελθόν και αντιστοιχούσε σε μια σκάλα και γι' αυτό το λόγο δεν χρησιμοποιείται πλέον.

Σημειώνεται ότι το αντίστοιχο μέγεθος μέτρησης εκτάσεων γης σε πολλές χώρες είναι το εκτάριο, το οποίο ισοδυναμεί με 10 στρέμματα. Ένα εκτάριο ισούται με 10.000 τ.μ. ή με ένα τετράγωνο με πλευρές 100 μ. Χ 100 μ. Ένα εκτάριο ισούται με εκατό άρια.

Αντιστοιχίες
------------

Ένα στρέμμα ισοδυναμεί με:

* έκταση 31,25 μ. επί 32,00 μ.
* έκταση 10,00 μ. επί 100,00 μ.
* έκταση τετραγώνου με πλευρά 31,6227766... μ.
* 0,1 εκτάρια (ha)
* 0,001 τετραγωνικά χιλιόμετρα (τ.χλμ.)
* 1/4 έικρ (acre)
* παραλληλόγραμμο πλάτους 1 μ. και μήκους 1 χλμ.

Ιστορία
-------

Το στρέμμα είναι μονάδα που άρχισε να χρησιμοποιείται την εποχή της Βυζαντινής αυτοκρατορίας και ήταν ίσο με το μόδιο. Πρώτη φορά αναφέρεται το 1239. Η χρήση του επεκτείνεται κατά την Τουρκοκρατία, οπότε οι Τούρκοι το χρησιμοποιούν ως μονάδα επιφάνειας με το όνομα dönüm, το οποίο αλλού φαίνεται να είναι 900, 918-919, 939,8, 1250, 1600 ή και 2500 τετρ. μέτρα και το οποίο σήμερα είναι ίσο με 1000 τ.μ. όπως το στρέμμα.

Παραπομπές
----------

1. ↑  Χρίστος Ζήνωνος και Έλικκος Ηλία (Μάρτιος 2006). «Ο Κτηματικός Χάρτης της Κύπρου» (PDF). *Τμήμα Κτηματολογίου & Χωρομετρίας*. Υπουργείο Εσωτερικών Κύπρου. σελ. 4. Αρχειοθετήθηκε από το πρωτότυπο (PDF) στις 5 Νοεμβρίου 2012. Ανακτήθηκε στις 24 Ιουλίου 2013.
2. ↑  Τα μετρικά συστήματα, Ι. Μπαντέκας, περιοδικό Αρχαιολογία

Εξωτερικοί σύνδεσμοι
--------------------

* Εργαλείο Μετατροπής Μονάδων Αρχειοθετήθηκε 2007-12-12 στο Wayback Machine.
Οι **Υπερασπιστές του συντάγματος** (*σερβικά: Уставобранитељи*) ήταν μία ομάδα πολιτικών, υπουργών, του Πριγκιπάτου της Σερβίας κατά τον 19ο αιώνα που ήταν κατά του δεσποτισμού της οικογένειας Ομπρένοβιτς που κυβερνούσαν τη Σερβία τότε. Ο προσδιορισμός "υπερασπιστές του συντάγματος" είχε δοθεί από τους ίδιους τους πολιτικούς.

Οι υπερασπιστές αντιπολιτεύονταν την οικογένεια Ομπρένοβιτς, ζητούσαν θέσπιση συντάγματος και νόμους που να περιορίζουν τις εξουσίες του εκάστοτε πρίγκιπα της Σερβίας. Ζητούσαν μεταρρυθμίσεις στην εκπαίδευση και στη δημόσια διοίκηση, τάξη στα υπουργεία, επίσης ζητούσαν την έγκριση του συντάγματος του 1838. Η ομάδα των υπερασπιστών ήταν οι εξής: Τομά Βούσιτς Πέρισιτς, Αβραάμ Πετρόνιεβιτς, Στόγιαν Σίμιτς και Αλέξα Σίμιτς, Μιλούτιν Γκαρασάνιν και Ίλιγια Γκαρασάνιν.

Αναφορές
--------

* Миодраг Јовичић, *Лексикон српске уставности 1804-1918*, Београд 1999


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Уставобранитељи  της Σερβικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Υπολογιστικό σύστημα** λέγεται μία πλήρης υπολογιστική συσκευή, συμπεριλαμβανομένου του υλικού και του λογισμικού της. Ο όρος μπορεί να αναφέρεται σε υπερυπολογιστή, σε μικροϋπολογιστή, σε κεντρικό υπολογιστή, σε κινητή συσκευή κλπ.

Ως επιστημονικό πεδίο τα **υπολογιστικά συστήματα** αποτελούν έναν βασικό κλάδο της πληροφορικής ο οποίος στοχεύει στη συστηματική μελέτη, ανάλυση, μοντελοποίηση και κατασκευή αποτελεσματικών πλατφορμών λογισμικού. Αν και σχετίζεται στενά με τη θεωρητική πληροφορική και με τη μελέτη του λογισμικού, διακρίνεται από αυτούς τους κλάδους καθώς δεν εστιάζει ούτε στα θεωρητικά θεμέλια των εννοιών του υπολογισμού και της πληροφορίας, ούτε στη σκιαγράφηση συγκεκριμένων αλγορίθμων (αν και αξιοποιεί αρκετούς), ούτε σε εργαλεία και μεθόδους ανάπτυξης λογισμικού, αλλά στη σχεδίαση και υλοποίηση υπολογιστικών υποδομών. Διακρίνεται επίσης από τη μηχανική υπολογιστών, ακόμα έναν βασικό κλάδο της πληροφορικής, διότι δεν δίνει έμφαση στη σχεδίαση και οργάνωση του υλικού αλλά σε μηχανισμούς αποτελεσματικής αξιοποίησης του τελευταίου από το λογισμικό.

Στα υπολογιστικά συστήματα συμπεριλαμβάνονται τα γνωστικά πεδία των λειτουργικών συστημάτων, των δικτύων υπολογιστών, καθώς και των κατανεμημένων, παράλληλων, ενσωματωμένων, πραγματικού χρόνου και κινητών υπολογιστικών συστημάτων. Συνολικά, πρόκειται για έναν από τους λιγότερο «μαθηματικοποιημένους» κλάδους της πληροφορικής, στηριζόμενο αντιθέτως στον προγραμματισμό συστήματος, στην καλή γνώση της αρχιτεκτονικής και οργάνωσης των ηλεκτρονικών υπολογιστών και στον εμπειρικό πειραματισμό, χαρακτηριστικά που σε ορισμένες περιοχές του κόσμου (π.χ. στην Ευρώπη) συνετέλεσαν στην καθυστέρηση της πλήρους ακαδημαϊκής του αναγνώρισης.

Πηγές
-----

* *Fostering Computer Systems Research in Europe: A White Paper by Eurosys*, Peter Druschel, Rebecca Isaacs, Thomas Gross, Marc Sapiro, 2006
Ο **Χαρίλαος Θυμιογιάννης** (γράφεται και **Θυμογιάννης**, 1916 - 11 Ιανουαρίου 1989), του Ανδρέα, ήταν Έλληνας δικηγόρος και πολιτικός της Αριστεράς, ο οποίος υπηρέτησε ως βουλευτής.

Βιογραφία
---------

Γεννήθηκε το 1916, γιος του Ηπειρώτη δασκάλου Ανδρέα Θυμιογιάννη. Σπούδασε νομικά στη Θεσσαλονίκη και ήταν ενεργός στην Ομοσπονδία Κομμουνιστικών Νεολαιών Ελλάδας, κάτι για το οποίο κατά την περίοδο της δικτατορίας του Μεταξά υπέστη διώξεις και εκτοπίσεις. Ανέπτυξε αντιστασιακή δράση με το ΕΑΜ (όπως και όλη η οικογένειά του) και εργάστηκε ως δικηγόρος, υπερασπιζόμενος πολλές φορές αριστερούς αγωνιστές στα δικαστήρια. Ο αδερφός του, Μενέλαος, είχε φυλακιστεί στη Μακρόνησο.

Εξελέγη βουλευτής Θεσσαλονίκης το 1950 με την Ένωση Δημοκρατικών Αριστερών, που αποτέλεσε μέρος της Δημοκρατικής Παράταξης. Ήταν ο πρώτος βουλευτής της Αριστεράς στη συμπρωτεύουσα μεταπολεμικά και ιδρυτικό στέλεχος της ΕΔΑ μαζί με τον Γιάννη Πασαλίδη. Ωστόσο, στις 10 Μαΐου 1950 έκανε δήλωση σύμπραξης με τους Αριστερούς Φιλελευθέρους και τον Ιούλιο του 1951 προσχώρησε στην κοινωνική ομάδα του Δημοκρατικού Συναγερμού.

Την περίοδο 1952-58 (δύο θητείες) υπηρέτησε και ως δημοτικός σύμβουλος Θεσσαλονίκης.

Μετά τη χούντα ο Χαρίλαος Θυμογιάννης αγωνίστηκε προκειμένου να συσπειρωθούν οι δυνάμεις των Αριστερών μέσω της ΚΕΑ και του ΚΚΕ.

Απεβίωσε σε ηλικία 73 ετών στη Θεσσαλονίκη και η κηδεία του έγινε στις 12 Ιανουαρίου 1989 από τον ιερό ναό του Αγίου Ελευθερίου Ντεπώ.

Επιλεγμένες δημοσιεύσεις
------------------------

* Το βιβλίο: Δοκίμιο: Βασίλης Φράγκος: Διαλεκτικός Περσοναλισμός, Περιοδικό Διαγώνιος, τ, 2, 1959, σελ. 76-78.

Παραπομπές
----------

1. 1 2 3  "Πέθανε ο αγωνιστής Χ. Θυμογιάννης", Ριζοσπάστης, φύλλο 12 Γενάρη 1989, σελ. 6.
2. 1 2  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 66, αρ. 364).(pdf)
3. 1 2 3  εφ. Θεσσαλονίκη, Κηδεύτηκε χτες ο πρώτος βουλευτής της Αριστεράς, 12-1-1989, σελ. 39.
4. ↑  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 108, αρ. 364).(pdf)
Ο **Χαρίλαος Δώδος** (1906 - 29 Αυγούστου 1999), του Δημοσθένη, υπήρξε Έλληνας δικηγόρος και νομάρχης.

Βιογραφικά στοιχεία
-------------------

Σπούδασε νομικά και άσκησε το δικηγορικό λειτούργημα.

Διορίστηκε Νομάρχης Φλώρινας το 1949  και εργάστηκε για την ανοικοδόμηση του νομού μετά τον εμφύλιο πόλεμο, Έβρου από τον Αύγουστο του 1950 ως το 1955, Ξάνθης από τις 10 Ιουνίου 1964 ως τις 31 Οκτωβρίου 1966 και τέλος, από το 1966 ως το 1967 Γρεβενών. Αποχώρησε λόγω ορίου ηλικίας το 1967. Το 1956 εξελέγη μέλος του πολιτικού συμβουλίου του Κόμματος Αγροτών και Εργαζομένων.
Από τον Δεκέμβριο του 1963 ως τον Ιούνιο του 1964 ήταν πρόεδρος του Παγχαλκιδικού Συλλόγου. Πέθανε το 1999 και κηδεύτηκε στη Θεσσαλονίκη.

Παραπομπές
----------

1. ↑  Πώς τοποθετούνται οι επιλεγέντες νομάρχαι, εφ. Εμπρός, φύλλο 21-9-1949, σελ. 4.
2. ↑  "Η Φλώρινα σφυρηλατεί την ανασυγκρότησιν Το έργον του νομάρχου κ. Δώδου", εφ. Εμπρός, 2-3-1950, σελ. 4.
3. ↑  Η «Βίβλος» των Νομαρχών Ξάνθης μέχρι 31-12-2010, xanthipress.gr, ανάκτηση 26-8-2016.
4. ↑  εφ. Ελευθερία, 27-6-1956,σελ. 5
5. ↑  ιστοσελίδα Παγχαλκιδικού Συλλόγου, ανάκτηση 26-8-2016.
Χιλιάδες ελαστικά και στρατιωτικός εξοπλισμός το 2004
Το **στρατόπεδο Αριφτζάν** (αραβικά: معسكر عريفجان, αγγλικά: *Camp Arifjan*) είναι μια εγκατάσταση του Στρατού των Ηνωμένων Πολιτειών στο Κουβέιτ που φιλοξενεί στοιχεία της Πολεμικής Αεροπορίας των ΗΠΑ, του Πολεμικού Ναυτικού των ΗΠΑ, του Σώματος Πεζοναυτών των ΗΠΑ και της Ακτοφυλακής των ΗΠΑ. Το στρατόπεδο χρηματοδοτήθηκε και κατασκευάστηκε από την κυβέρνηση του Κουβέιτ. Στρατιωτικό προσωπικό από το Ηνωμένο Βασίλειο, την Αυστραλία, τον Καναδά,[1] τη Ρουμανία και την Πολωνία έχουν αναπτυχθεί στο χώρο του στρατοπέδου. Το στρατόπεδο Αριφτζάν βρίσκεται νότια της Πόλης του Κουβέιτ και δυτικά από το λιμάνι Σουαΐμπα (στρατιωτικό λιμάνι αποβίβασης/επιβίβασης ή θαλάσσια αποβάθρα) και από το Ναυτικό Σταθμό του Κουβέιτ (KNB). Το στρατόπεδο Αριφτζάν χωρίζεται σε 7 ζώνες.
45/5000

Το στρατόπεδο Αριφτζάν είναι μια στρατιωτική εγκατάσταση των ΗΠΑ που χρησιμοποιείται ως βάση εφοδιασμού, για την ταξινόμηση αεροσκαφών και την αποθήκη επιδιόρθωσης (Δύναμη Κρούσης Αεροπορικής Ταξινόμησης Επισκευής Δραστηριότητας Αποθήκευσης) για όλο το νοτιοδυτικό ασιατικό θέατρο επιχειρήσεων (μέσω του Στρατιωτικού Αεροδρομίου Πάτον), βάση στήριξης ελικοπτέρων εδάφους, θωρακισμένα και μη οχήματα. Τα αμερικανικά στρατιωτικά οχήματα που δεν έλαβαν νέα επιπρόσθετη θωράκιση στις Ηνωμένες Πολιτείες πριν αναπτυχθούν στην Κεντρική Διοίκηση των ΗΠΑ - δεκάδες χιλιάδες - έλαβαν «ενισχυμένη θωράκιση» στο στρατόπεδο Αριφτζάν. Επιπλέον, πολλές χιλιάδες μέλη υπηρεσιών και εργολάβοι περνούν από το στρατόπεδο Αριφτζάν είτε στο δρόμο προς το Ιράκ, το Αφγανιστάν ή σε άλλες χώρες της Νοτιοδυτικής Ασίας. Τα μέλη των υπηρεσιών που υπηρετούν στο στρατόπεδο Αριφτζάν βρίσκονται σε διάφορες καταστάσεις. Πολλοί βρίσκονται εν ενεργεία και τοποθετούνται σε μονοετή Μόνιμη Αλλαγή Σταθμού (PCS), ενώ κάποιοι άλλοι εν ενεργεία τοποθετούνται σε κατάσταση Προσωρινής Αλλαγής Σταθμού (TCS). Επιπλέον, υπάρχουν πολλές μονάδες Φρουράς και Εφεδρείας που υποστηρίζουν διάφορες λειτουργίες στο θέατρο επιχειρήσεων SWA που διατίθενται σε περιοδείες ποικίλου μήκους.

Παραπομπές
----------

1. ↑  Stephenson, Mercedes. «Troops serving in Kuwait lose major tax exemption» (στα en-CA). *CTVNews*.. Ανακτήθηκε στις 2017-02-09.
**Υποπλοίαρχος Ρουσσέν (Οχηματαγωγό) L-164**

Πρώην πλοίο ‘USS LSM 399’.

Κατασκευάστηκε στα ναυπηγεία ‘USA – Charleston Navy Yard, Charleston S.C.’. Καθελκύστηκε στις 18 Ιανουαρίου 1945. Στην ενεργεία από τις 13 Αυγούστου 1945. Του ιδίου τύπου 'Υποπλοίαρχος Δανιόλος ’, 'Υποπλοίαρχος Κρυσταλλίδης', ‘Υποπλοίαρχος Μέρλιν’, Υποπλοίαρχος Γρηγορόπουλος’ και ‘Υποπλοίαρχος Τουρνάς’
. Ονομάστηκε προς τιμή του Υποπλοίαρχου Ν. Ρουσσέν που φονεύθηκε στην προσπάθεια του για την καταστολή του κινήματος του Πολεμικού Ναυτικού στη Μέση Ανατολή (Αλεξάνδρεια) στις 22 Απριλίου 1944. Παρελήφθη στις 3 Οκτωβρίου 1968 στο πόρτσμουθ Βιργίνια Η.Π.Α. από τον Πλωτάρχη Π. Καρανδρέα χρησιμοποιήθηκε για στρατιωτικές και κρατικές μεταφορές.
Οι **συνεταιριστικές φοιτητικές κατοικίες** (Student Co-op homes) είναι εθνικός συνεταιρισμός που λειτουργεί στο Ηνωμένο Βασίλειο με στόχο την προώθηση, τη διευκόλυνση και τον πολλαπλασιασμό των συνεταιριστικών φοιτητικών κατοικιών στη χώρα. Η δράση τους, διδάσκει στους νέους πώς να διαχειριστούν την ιδιοκτησία τους, να φροντίζουν τα οικονομικά τους και να δουλεύουν συλλογικά. Μέσω αυτού ενδυναμώνει η αυτοπεποίθηση των νέων, τους διδάσκονται δεξιότητες ζωής και γίνεται η εισαγωγή της επόμενης γενιάς στις πρακτικές και τις αρχές του συνεταιρισμού.

Λειτουργία
----------

Ο συνεταιρισμός οφείλει να καλεί τα μέλη του σε γενική συνέλευση σε διάστημα 6 μηνών από το τέλος του οικονομικού έτους. Αυτή αποτελεί την ετήσια γενική συνέλευση η οποία έχει τις ακόλουθες εργασίες όταν είναι απαραίτητο:

* παρουσιάζονται τα οικονομικά στοιχεία με παρουσία ελεγκτή, αν είναι απαραίτητο
* εκλέγεται το διοικητικό συμβούλιο ή ανακοινώνονται τα μέλη του αν είχαν προηγηθεί οι εκλογές πριν την συνέλευση
* τη διανομή του πλεονάσματος
* τη διεκπεραίωση οποιασδήποτε άλλης εργασίας συμπεριλαμβάνεται στην ατζέντα της συνέλευσης.

Σκοπός
------

Σκοπός τους είναι η εκπλήρωση της συνεταιριστικής λειτουργίας, τηρώντας τους διεθνείς αναγνωρισμένες αξίες και αρχές της συνεταιριστικής ιδιότητας όπως έχουν καθοριστεί από την Διεθνής Συνεταιριστική Συμμαχία. Η κύρια λειτουργία τους είναι

* η λειτουργία ως ένα μέσο για την απόκτηση ιδιοκτησίας
* η υποστήριξη των μελών στην απόκτηση πρόσβασης στη στέγαση
* στήριξη νέων και ήδη υπαρχόντων συνεταιριστικών κατοικιών με εκπαίδευση, παροχή συμβουλών επάνω στην ίδρυση και τη διαχείριση του συνεταιρισμού.

Όραμα
-----

Το όραμα τους είναι η δημιουργία ενός κινήματος φοιτητικού οικιστικού συνεταιρισμού που ευδοκιμεί σε σημείο που να περικόπτει την ιδιοκτησία του κερδοσκοπικού ιδιωτικού τομέα της αγοράς. Να ενδυναμώσει τους φοιτητές και να χτίσει μια δυνατή συνεταιριστική οικονομία.

Χρηματοδότηση
-------------

Ο συνεταιρισμός έχει τη δυνατότητα να δανειστεί από τα μέλη του και άλλους με προϋπόθεση ότι το ποσό δεν μπορεί να ξεπερνάει τις £100.000.000. Μπορεί να δεχθεί δωρεές και δάνεια χωρίς επιτόκιο ώστε να εκπληρώσει το σκοπό του αλλά δεν μπορεί να δεχθεί χρήματα σε κατάθεση.

Το ενοίκιο που πληρώνει ο φοιτητής χρησιμοποιείται μόνο στην κάλυψη της συντήρησης του σπιτιού ( ενοικίαση, λογαριασμοί, επιδιορθώσεις κτλ.) και όχι προς όφελος των ιδιοκτητών.

Οποιοδήποτε πλεόνασμα προκύπτει επενδύεται εκ νέου στο συνεταιρισμό με τον τρόπο που θα αποφασίσουν τα μέλη. Τυπικά, μπορεί να χρησιμοποιηθεί για την βελτίωση της απόδοσης της ενέργειας, την ανέγερση θερμοκηπίων ή την μετατροπή κάποιου οικοδομήματος σε κατοικήσιμο χώρο.

Παραπομπές
----------

1. 1 2 3 4  FCA (2019, February). *Co-operative and Community Benefit Societies Act 2014. Rules of Student Co-operative Homes Limited.* Ανακτήθηκε στις 19/04/2021 από https://www.studenthomes.coop/wp-content/uploads/2019/10/SCH-rules.pdf
2. 1 2  «WHAT IS A STUDENT HOUSING CO-OP?». *www.studenthomes.coop*. Ανακτήθηκε στις 19 Απριλίου 2021
3. ↑  «ABOUT». *www.studenthomes.coop*. Ανακτήθηκε στις 19 Απριλίου 2021
Η *Σταθερή Ώρα Σρι Λάνκας '*(SLST) είναι η επίσημη ζώνη ώρας για τη Σρι Λάνκα. Βρίσκεται 5 ώρες και 30 λεπτά μπροστά από τον GMT/UTC (UTC+05:30).

Η ώρα Σρι Λάνκα αναθεωρήθηκε για τελευταία φορά στις 15 Απριλίου 2006, για να ταιριάζει με την Σταθερή Ώρα Ινδίας, η οποία υπολογίζεται από το Παρατηρητήριο του Αλλαχαμπάντ στην Ινδία με γεωγραφικό μήκος 82.5° ανατολικά του Πρώτου Μεσημβρινού, σημείο αναφοράς για την GMT.

Ολόκληρη η χώρα μοιράζεται την ίδια ώρα. Από το 1880, η ώρα Κεϋλάνης ή Σρι Λάνκα κυμαινόταν μεταξύ των ζωνών ώρας UTC+05:30 και UTC+06:30.

Το 1880, η ζώνη ώρας ήταν η UTC+05:30. Κατά τη διάρκεια του Β΄ Παγκοσμίου Πολέμου, τον Ιανουάριο του 1942, όταν οι Ιάπωνες ήταν στα πρόθυρα της εισβολής στη Κεϋλάνη, η ώρα μετατοπίστηκε στην ζώνη ώρας UTC+06:00. Τον Σεπτέμβριο του 1942, η ώρα μετατοπίστηκε στην ζώνη ώρας UTC+06:30.

Όταν ο Πόλεμος τελείωσε το 1945, η Κεϋλάνη επανήλθε στην ζώνη ώρας UTC+05:30, όπως και η Ινδία. Αλλά το Μάιο του 1996, η ζώνη ώρας μετατοπίστηκε στην GMT+06:30, κατά την διάρκεια σοβαρής έλλειψης ηλεκτρισμού στη Σρι Λάνκα. Η ζώνη ώρας άλλαξε στην UTC+06:00 τον Οκτώβριο του 1996, και τον Απρίλιο του 2006 η ώρα άλλαξε στην ζώνη ώρας GMT+05:30. Με την αλλαγή της ζώνης ώρας, η κυβέρνηση ελπίζει να φέρει το νησί σε γραμμή με την Ινδία. Ο Σερ Άρθουρ Κ. Κλαρκ, ο οποίος ζούσε στη Σρι Λάνκα, διαμαρτυρήθηκε για την αλλαγή, λέγοντας ότι θα κάνει τη ζωή ενοχλητικό για τον καθένα που έχει σχέσεις με τον υπόλοιπο κόσμο.

Επί του παρόντος, η Σρι Λάνκα δεν ακολουθεί τη θερινή ώρα, αν και χρησιμοποιήθηκε κατά τη διάρκεια του Β' Παγκοσμίου Πολέμου.

Δείτε επίσης
------------

* Ώρα στη Σρι Λάνκα

Παραπομπές
----------

Εξωτερικοί σύνδεσμοι
--------------------

* Επίσημη ιστοσελίδα για τη χειμερινή ώρα της Σρι Λάνκα
|  |  |
| --- | --- |
|  | 
Jingle Bells

Η μελωδία

---

 |
| *Έχετε προβλήματα με ; Δείτε βοήθεια πολυμέσων.* |

Τα **Τρίγωνα κάλαντα**, στα αγγλικά **Jingle Bells** και η πρωτότυπή του ονομασία **One Horse Open Sleigh** , είναι ένα από τα πιο γνωστά αμερικανικά τραγούδια στον κόσμο. Καταγράφηκε από τον James Lord Pierpont και δημοσιεύτηκε υπό τον τίτλο "One Horse Open Sleigh" το φθινόπωρο του 1857. Υποστηρίχθηκε ότι αρχικά γράφτηκε για να τραγουδηθεί σε μια χριστουγεννιάτικη συναυλία από ένα Κυριακό σχολείο. Ωστόσο, οι ιστορικοί αμφισβητούν αυτό, δηλώνοντας ότι ήταν πάρα πολύ κοσμικό και δεν αρμόζει να τραγουδηθεί από μια παιδική χορωδία για την περίσταση.

Αν και προοριζόταν αρχικά για την Ημέρα των Ευχαριστιών, συσχετίστηκε με τη χριστουγεννιάτικη εορταστική περίοδο, αρκετές δεκαετίες μετά την σύνθεσή του το 1857. Η σύνθεση του τραγουδιού έγινε στην (τότε) ταβέρνα Simpson της Μασαχουσέτης (High Street 19, στο Μέντφορντ).

Σύνθεση
-------

Το "Jingle Bells" αρχικά κατοχυρώθηκε με το όνομα "One Horse Open Sleigh" στις 16 Σεπτεμβρίου 1857. Το "One Horse Open Sleigh" κυκλοφόρησε το 1859 υπό τον αναθεωρημένο τίτλο "Jingle Bells. Το τραγούδι ανήκει στον δημόσιο τομέα των Ηνωμένων Πολιτειών της Αμερικής

Η ημερομηνία των πνευματικών δικαιωμάτων του τραγουδιού δημιουργεί κάποια αμφιβολία για τη θεωρία ότι ο Pierpont έγραψε το τραγούδι στο Medford, δεδομένου ότι μέχρι εκείνη την ημερομηνία ήταν ο οργανωτής και μουσικός διευθυντής της Unitarian Church στην Σαβάννα της Τζώρτζια.

Αναμνηστική ταμπέλα στην ταβέρνα στην οποία συντέθηκε το "One Horse Open Sleigh"

Στίχοι
------

Η παρτιτούρα
Dashing thro' the snow,  

In a one-horse open sleigh,  

O'er the hills we go,  

Laughing all the way;  

Bells on bob tail ring,  

Making spirits bright,  

Oh what sport to ride and sing  

A sleighing song tonight.

Jingle bells, jingle bells,  

Jingle all the way;  

Oh! what joy it is to ride  

In a one-horse open sleigh.

A day or two ago  

I tho't I'd take a ride  

And soon Miss Fannie Bright  

Was seated by my side.  

The horse was lean and lank  

Misfortune seemed his lot  

He got into a drifted bank  

And we—we got upsot.

### Ελληνική απόδοση

Η ελληνική απόδοση που επικράτησε είναι η εξής:

Τρίγωνα, κάλαντα, σκόρπισαν παντού  

κάθε σπίτι μια φωλιά του μικρού Χριστού,  
 
τρίγωνα κάλαντα μες στη γειτονιά  

ήρθαν τα Χριστούγεννα κι η Πρωτοχρονιά,εί.

Άστρο φωτεινό, θα `βγει γιορτινό  

μήνυμα θα φέρει από τον ουρανό

Πως ένας Θεός, τόσο ταπεινός

της αγάπης ήρθε να φέρει τ’άγιο το Φως,εί.

Τρίγωνα, κάλαντα, στο μικρό χωριό  

και χτυπάει χαρούμενα το καμπαναριό  

τρίγωνα, κάλαντα σκόρπισαν παντού  

κάθε σπίτι μια φωλιά του μικρού Χριστού,εί.

Τρέχουν τα παιδιά μέσα στον χιονιά  

ήρθαν τα Χριστούγεννα κι η Πρωτοχρονιά  

μες στη σιγαλιά, ανοίγει η αγκαλιά  

κι έκανε η αγάπη στην καρδιά φωλιά,εί.

Τρίγωνα, κάλαντα σκόρπισαν παντού  

κάθε σπίτι μια φωλιά του μικρού Χριστού  

τρίγωνα, κάλαντα μες στη γειτονιά  

ήρθαν τα Χριστούγεννα κι η Πρωτοχρονιά,εί.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 185554496
* LCCN: n90608100
* GND: 1112485988
* BNF: cb170952342 (data)

 |

 |
Η **υπέρταση ενεργοποίησης** (activation polarization) εμφανίζεται, όταν ο ρυθμός μιας ηλεκτροχημικής αντίδρασης στην επιφάνεια ενός ηλεκτροδίου καθορίζεται από την αργή κινητική του ηλεκτροδίου. Με άλλα λόγια η υπέρταση ενεργοποίησης σχετίζεται άμεσα με τους ρυθμούς των ηλεκτροχημικών αντιδράσεων. Το ηλεκτρικό ρεύμα, δηλαδή η συνεχής ροή των ηλεκτρονίων από την άνοδο προς την κάθοδο, έχει ως αποτέλεσμα τη μεταβολή του δυναμικού ισορροπίας ανάλογα με την ένταση του ρεύματος και ονομάζεται υπέρταση ή πόλωση ηλεκτροδίου. 

Το φαινόμενο, λοιπόν, της υπέρτασης συνδέεται άμεσα με την ένταση του ρεύματος που διαρρέει το ηλεκτρόδιο και συνεπώς με την ταχύτητα που πραγματοποιούνται οι ηλεκτροχημικές δράσεις (κινητική των ηλεκτροδιακών δράσεων).
Η **Συνθήκη Κωνσταντινούπολης (1482)** στην πραγματικότητα αποτελεί συνέχεια της Συνθήκης του 1479 με ευνοϊκότερους όρους.

Τρία ακριβώς χρόνια μετά την συνομολογηθείσα του 1479, στις 16 Ιανουαρίου 1482 ο επιδέξιος απεσταλμένος της Γαληνότατης Βενετίας στην Υψηλή Πύλη Αντώνιος Βίτρι (Antonio Vittri) κατόρθωσε ν΄ αποσπάσει από τον Σουλτάνο Βαγιαζήτ Β΄ ορισμένους νέους πρόσθετους αλλά και πολύ ευνοϊκούς όρους σημαντικότεροι των οποίων ήταν η κατάργηση της ετήσιας καταβολής φόρου των Δουκάτων και η διατήρηση των δικαιωμάτων και των ελευθεριών του Ενετού Βαΐλου που είχαν αναγνωρισθεί παλαιότερα.

Επιπτώσεις
----------

Γενικά με την Συνθήκη του 1479 αλλά και ιδιαίτερα μ΄ αυτή του 1482 η Βενετία διέσωσε για μια ακόμη φορά το εμπόριό της στην Ανατολή, στο Αιγαίο, πλησιάζοντας έτσι στην Κωνσταντινούπολη. Βέβαια η αποκατάσταση της ειρήνης μεταξύ των δύο αυτών Χωρών ήταν γεγονός ότι είχε επιφέρει κάποια χαρά στο δοκιμαζόμενο λαό, κυρίως στο Αιγαίο. Παραταύτα όμως οι συναφθείσες αυτές συνθήκες του 1479 και του 1482 ήταν επισφαλείς. Έφεραν όμως μια γαλήνη μέχρι το 1499 όταν ο Σουλτάνος ξεκίνησε νέο τριετή πόλεμο 1499-1502.
Η **υπακοή** είναι στη Βυζαντινή μουσική ένα τροπάριο τού Όρθρου.

Παλαιότερα το έψαλλε πρώτα ο ψάλτης και μετά το επαναλάμβανε ο λαός, από όπου και το όνομά του. Ήταν το προοίμιο ενός Κοντακίου, που επαναλαμβανόταν στο τέλος του· αργότερα από το Κοντάκιο παραλείφθηκε το προοίμιο και οι οίκοι, έτσι έμεινε μόνο τού προοιμίου η επανάληψη (υπακοή).

Στην εποχή μας η υπακοή αναγινώσκεται (ουδέποτε ψάλλεται) και υπάρχει μετά τα Ευλογητάρια και πριν τα Αντίφωνα των αναβαθμών.

Πηγές
-----

* Θεοχάρης Δετοράκης, *Βυζαντινή Υμνογραφία* (Πανεπιστημιακές παραδόσεις), Ηράκλειο 21997.

Δείτε επίσης
------------

* Βυζαντινή μουσική
Γενικά με τον ναυτικό όρο στο πληθυντικό **σταλίες** (lay days, ή lay-time) ή **αναμονή** χαρακτηρίζεται ο χρόνος αναμονής ενός πλοίου σε καθορισμένο σημείο (λιμένα, εγκατάσταση, αγκυροβόλιο κλπ) για φόρτωση ή εκφόρτωση, όπως έχει ορισθεί στο ναυλοσύμφωνο. Ο υπολογισμός του χρόνου των σταλιών αρχίζει αμέσως μετά την άφιξη του πλοίου στο καθορισμένο σημείο και ειδοποιηθεί σχετικά ο ναυλωτής (στη περίπτωση της φόρτωσης) ή ο παραλήπτης (στη περίπτωση της εκφόρτωσης) για την ετοιμότητα του πλοίου (Notice of Readiness - N.O.R.) και παρέλθει ένα σύντομο χρονικό διάστημα που ονομάζεται "ελεύθερη προθεσμία" (free time).

Σύμφωνα με το ελληνικό δίκαιο, οι σταλίες αρχίζουν από την επομένη της παραπάνω ειδοποίησης. Η δε διάρκεια των σταλιών ορίζεται κάθε φορά στο ναυλοσύμφωνο, διαφορετικά λαμβάνεται υπ΄ όψη επιεική κρίση ανάλογα των συνθηκών και των συνηθειών του λιμένα φόρτωσης ή εκφόρτωσης. Αν η σταλία ξεκινήσει να χρονομετρά για το πλοίο, δεν μπορεί να παύσει, εκτός αν υπάρχει ρήτρα εξαίρεσης. Παρά ταύτα στα ναυλοσύμφωνα απαντώνται διάφοροι τρόποι υπολογισμού των σταλιών, συνηθέστεροι των οποίων είναι:

1. Υπολογισμός μόνο των εργασίμων ημερών (on working days). Αυτόν προβλέπει και ο Κ.Ι.Ν.Δ. ή από μεσονύκτιο σε μεσονύκτιο.
2. Υπολογισμός σε τρέχουσες ημέρες (on running days), όπου συμπεριλαμβάνονται αργίες, ημιαργίες κ.λπ. πλην των Χριστουγέννων).
3. Υπολογισμός των εργασίμων και μόνο καιρού επιτρέποντος, (weather working days -w.w.d.)
4. Υπολογισμός σε τρέχουσες ώρες του εικοσιτετραώρου (running hours) ανεξαρτήτως αργιών, ημιαργιών κ.λπ. (συνήθως αφορά πετρελαιοφόρα, καθώς και ειδικά φορτία, πυρομαχικά, επικίνδυνα φορτία κ.λπ.).
5. Συνυπολογισμός επιτάχυνσης φορτοεκφόρτωσης (fast as can -f.a.c.).
* Μετά τη λήξη της συμφωνηθείσας διάρκειας των σταλιών αρχίζει ο χρόνος των επισταλιών (ή υπεραναμονής) και μετά τη λήξη των τελευταίων ο χρόνος των αντεπισταλιών (ή ανθυπερμονής) όπου το κόστος αυτών πολλαπλασιάζεται και πληρώνεται ειδικά και χωριστά των προηγουμένων.

Για τον υπολογισμό των σταλιών και επισταλιών καταρτίζεται ειδικό σημείωμα με όλους τους χρόνους άφιξης, δήλωσης ετοιμότητας, ελευθερου χρόνου, έναρξης σταλιών, έναρξης επισταλιών και λήξης επισταλιών βάσει του οποίου και καταρτίζεται σχετικός "πίνακας υπολογισμού χρόνου" (time sheet) που δημοσιοποιείται κατά τις απαιτήσεις του εκναυλωτή επί παντός δικαιώματός του.

* Σε περίπτωση εκδήλωσης απεργίας, που όμως έχει χαρακτηρισθεί νόμιμη, σύμφωνα με την ελληνική νομοθεσία, αναστέλλεται ο υπολογισμός των σταλιών, όχι όμως και των επισταλιών. Βέβαια στη πράξη οποιοδήποτε τέτοιο κόστος συνοδεύει το φορτίο το οποίο και καταλήγει στη τελική διαμόρφωση της τιμής μονάδας προς τον καταναλωτή. Επίσης ο προσδιορισθείς ναύλος είναι υποκείμενος ασφάλισης όπως το πλοίο και το φορτίο.
Τα **υπαίθρια γυμναστήρια**, περισσότερο γνωστά ως *GYM PARK* (ο όρος δημιουργήθηκε από την εταιρεία που τα προωθεί στην Ελληνική αγορά) αποτελούν νέα μόδα στο χώρο της άθλησης. Τα συναντά κανείς σε πάρκα και πλατείες δήμων, σε παραλίες και λοιπά αθλητικά κέντρα. Η χρήση τους είναι απολύτως ασφαλής για άτομα άνω των 15 ετών και η χρήση των οργάνων γίνεται χωρίς εποπτεία από γυμναστή. Συνήθως τα όργανα φέρουν λεπτομερείς οδηγίες χρήσης καθώς και αναφορές σχετικά με τους γυμναζόμενους μύες. 

Ένα *GYM PARK* αποτελείται ως επί το πλείστον από 10 όργανα γυμναστικής παρεμφερή με αυτά που θα έβρισκε κανείς σε ένα συμβατικό γυμναστήριο. Έτσι σε ένα τέτοιο υπαίθριο πάρκο μπορεί κανείς να συναντήσει τα παρακάτω όργανα: Όργανο έκτασης ποδιών και Stepper, Όργανο πιέσεων και έλξεων ώμων, όργανο ποδηλάτου και ελλειπτικής κίνησης ποδιών, παράλληλες μπάρες και μπάρες κοιλιακών, όργανο εκτάσεων και βάδισης αέρος.

Τα πλεονεκτήματα που προσφέρει ένα **υπαίθριο γυμναστήριο** είναι, μεταξύ άλλων, ένα είδος αίσθησης ελευθερίας που προσφέρουν στον αθλούμενο καθώς προσφέρουν τη δυνατότητα εκγύμνασης στην ίδια τη φύση, η ανοιχτή πρόσβαση σε αυτά καθ' όλη τη διάρκεια της ημέρας, το γεγονός πως είναι δωρεάν προς όλους τους πολίτες.

Η άσκηση που επιτυγχάνεται σε αυτού του είδους τα γυμναστήρια είναι περισσότερο αερόβια και διατήρησης φόρμας και λιγότερο μυϊκής ενδυνάμωσης.
Ο **Φίλιππος Β΄** (απεβ. 24 Σεπτεμβρίου 1270) από τον Οίκο τού Μονφόρ ήταν Γάλλος ευγενής, κύριος τού Κάστρ (1270) και κόμης τού Σκουιλάτσε στην Καλαβρία (1266/68-70).

Ο θυρεός τού κυρίου τού Καστρ. Αργυρός λέων ορμώμενος με διχαλωτή ουρά επί ερυθρού πεδίου. Επάνω κυανή ταινία με τέσσερις απολήξεις.

Βιογραφία
---------

Ήταν γιος τού Φιλίππου Α΄ κυρίου τού Καστρ και της 1ης συζύγου του Ελεονώρας των Κουρτεναί, κόρης τού Πέτρου Β΄.

Ακολούθησε την εκστρατεία τού Καρόλου Α΄ των Καπετιδών-Ανζού για την κατάκτηση τού βασιλείου της Σικελίας και μοιράστηκε τη διοίκηση της πρώτης μάχης στο Μπενεβέντο με τον Ούγο τού Μιρπουά. Μετά το Μπενεβέντο, οδήγησε τον στρατό τού Ανζού στο νησί της Σικελίας και συνέδραμε να κατασταλεί η εξέγερση, που άρχισε εκεί με την άφιξη τού Κορραδίνου στην Ιταλία. Όταν ο πατέρας του απεβίωσε το 1270, τον διαδέχθηκε στην κυριότητα τού Καστρ στη Γαλλία, αλλά οι κτήσεις τού πατέρα του στην Παλαιστίνη (Ουτρμέρ) δόθηκαν στον ετεροθαλή, μικρότερο αδελφό του Ιωάννη. Ο Φίλιππος Β΄ συμμετείχε στην Η΄ Σταυροφορία και απεβίωσε στην Τύνιδα.

Οικογένεια
----------

Νυμφεύτηκε την Ιωάννα των Λεβί (απεβ. 1284), κόρη τού Γκυ Α΄ κυρίου τού Μιρπουά και είχε τέκνα:

* Ιωάννης απεβ. 1300, κύριος τού Καστρ & κόμης τού Σκουιλάτσε.
* Λάουρα απεβ. πριν το 1300, παντρεύτηκε τον Βερνάρδο Ζ΄ του Κομμάνζ.
* Ελεονώρα απεβ. μετά το 1338, παντρεύτηκε τον Ιωάννη Ε΄ τού Βαντόμ.
* Ιωάννα απεβ. 1300, παντρεύτηκε πρώτα τον Γκυ Ε΄ τού Φορέζ και μετά τον Λουδοβίκο Α΄ της Σαβοΐας, βαρόνο τού Βωντ.

Πηγές
-----

* Runciman, Steven (1958). The Sicilian Vespers. Cambridge University Press. ISBN 0-521-43774-1.
Ο **συμβαλλόμενος** ή αλλιώς το **συμβαλλόμενο μέρος** είναι εκείνος που συνάπτει με κάποιον άλλο μία σύμβαση. Ο όρος απαντά σε όλους τους κλάδους του δικαίου. 

Ο συμβαλλόμενος πρέπει να έχει ικανότητα δικαίου, δηλαδή να είναι φυσικό πρόσωπο ή νομικό πρόσωπο (είτε νομικό πρόσωπο ιδιωτικού δικαίου είτε νομικό πρόσωπο δημοσίου δικαίου). Εφόσον ο συμβαλλόμενος είναι νομικό πρόσωπο, συνάπτει σύμβαση μέσω αντιπροσώπου του, ο οποίος πρέπει να είναι εφοδιασμένος με την απαιτουμένη πληρεξουσιότητα. 

Στο χώρο του διεθνούς δικαίου, οι συμβαλλόμενοι είναι κράτη ή διεθνείς οργανισμοί. Οι συμβάσεις που συνάπτουν κράτη ή διεθνείς οργανισμοί είναι περισσότερο γνωστές ως **διεθνείς συνθήκες** ή **διεθνείς συμβάσεις** και αποτελούν την κύρια πηγή του διεθνούς δικαίου.
***Το δωμάτιο των θαυμάτων*** (πρωτότυπος τίτλος: ***Wonderstruck***) είναι αμερικανική ταινία του 2017 σε σκηνοθεσία του Τοντ Χέινς και σενάριο του Μπράιαν Σέλζνικ.

Πλοκή
-----

Στην ταινία εκτυλίσσονται δύο ιστορίες με διαφορά πενήντα ετών: το 1927 ένα κορίτσι φεύγει από το σπίτι της για να βρει τη μητέρα της και το 1977, ένα αγόρι φεύγει από το σπίτι του για να βρει τον πατέρα του.

Διανομή
-------

* Όακς Φέγκλεϊ ως Μάθιου
* Τζούλιαν Μουρ ως Λίλιαν Μέιχιου / Ρόουζ
* Μισέλ Ουίλιαμς ως Ελέιν Γουίλσον
* Μίλισεντ Σίμοντς ως Ρόουζ

Βραβεία/Διακρίσεις
------------------

Στο φεστιβάλ των Καννών ήταν υποψήφια για τον Χρυσό Φοίνικα.

Στα Βραβεία Satellite είναι υποψήφια σε δύο κατηγορίες: καλύτερου διασκευασμένου σεναρίου (Μπράιαν Σέλζνικ) και πρωτότυπης μουσικής (Κάρτερ Μπάργουελ).

Παραπομπές
----------

1. ↑  «Cannes Film Festival 2017: who will win the Palme d'Or?». Ανακτήθηκε στις 6 Ιανουαρίου 2018.
2. ↑  «2017 NOMINEES». Αρχειοθετήθηκε από το πρωτότυπο στις 13 Φεβρουαρίου 2018. Ανακτήθηκε στις 6 Ιανουαρίου 2018.
Ένα **στοιχείο περιόδου 3** είναι ένα από τα χημικά στοιχεία στην τρίτη σειρά (ή περίοδο) του περιοδικού πίνακα των χημικών στοιχείων. Ο περιοδικός πίνακας παρουσιάζεται σε σειρές για να επεξηγηθούν οι επαναλαμβανόμενες (περιοδικές) τάσεις στη χημική συμπεριφορά των στοιχείων καθώς αυξάνεται ο ατομικός τους αριθμός. Η τρίτη περίοδος περιλαμβάνει οκτώ στοιχεία: νάτριο, μαγνήσιο, αργίλιο, πυρίτιο, φώσφορος, θείο, χλώριο και αργό. Τα πρώτα δύο, το νάτριο και το μαγνήσιο, είναι μέλη του "τομέα s" του περιοδικού πίνακα, ενώ τα υπόλοιπα είναι μέλη του "τομέα p". Όλα τα στοιχεία της περιόδου 3 εμφανίζονται στη φύση (σε αντίθεση με τα τεχνητά στοιχεία) και έχουν τουλάχιστον ένα σταθερό ισότοπο.


| π • σ • εΠεριοδικός πίνακας |
| --- |
| 1 | H |   | He |
| 2 | Li | Be |   | B | C | N | O | F | Ne |
| 3 | Na | Mg |   | Al | Si | P | S | Cl | Ar |
| 4 | K | Ca |   | Sc | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| 5 | Rb | Sr |   | Y | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| 6 | Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| 7 | Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |
|  | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Αλκαλιμέταλλα | Αλκαλικές γαίες | Λανθανίδες | Ακτινίδες | Στοιχεία μετάπτωσης | Άλλα μέταλλα | Μεταλλοειδή | Άλλα αμέταλλα | Αλογόνα | Ευγενή Αέρια |

 |
Αγιογραφία *Χριστός που φέρει το Σταυρό* από τον Νικόλαο Τζαφούρη, Μητροπολιτικό Μουσείο Τέχνης, Νέα Υόρκη 
*Ο **Χριστός που φέρει το Σταυρό***, είναι αγιογραφία που ζωγράφισε ο Νικόλαος Τζαφούρης (ενεργός 1487-1501), Έλληνας αναγεννησιακός ζωγράφος. 

Η ελληνική επιγραφή σε αυτή την εικόνα περιγράφει μία βυζαντινού τύπο αγιογραφία, στην οποίο οι στρατιώτες σύρουν το Χριστό στο Γολγοθά. Ωστόσο, η αγιογραφία είναι δυτικού τύπου. Οι στρατιώτες στα δεξιά είναι ντυμένοι με την ιταλική πανοπλία, ενώ οι στρατιώτες στα αριστερά της ζωγραφιάς φορούν βυζαντινή ή κρητική πανοπλία.

Υπάρχουν πέντε αγιογραφίες που υπέγραψε ο ζωγράφος οι οποίες επέζησαν. *Ο Χριστός που φέρει το Σταυρό* είναι μία από αυτές. Η αγιογραφία βρίσκεται στη συλλογή του Μητροπολιτικού Μουσείου Τέχνης.

Παραπομπές
----------

1. ↑  «Christ Bearing the Cross | Nicolaos Tzafouris | 29.158.746 | Work of Art | Heilbrunn Timeline of Art History | The Metropolitan Museum of Art». metmuseum.org. Ανακτήθηκε στις 12 Ιουλίου 2017.
Η ελληνική λέξη ***στοιχείο*** αποδίδεται περισσότερο με την έννοια της επιμέρους μονάδας ενός συγκεκριμένου ή αφηρημένου συνόλου, ή μέρος, τμήμα οργανικού συνόλου. Ως όρος απαντάται επίσης:

* Αλγεβρικό στοιχείο
* Ηλεκτρικό στοιχείο
* Στοιχείο εγγράφου
* Τυπογραφικό στοιχείο
* Φωτοβολταϊκό στοιχείο
* Χημικό στοιχείο

|  |  |
| --- | --- |
| wiktionary logo | Το *Βικιλεξικό* έχει σχετικό λήμμα:  **στοιχείο**  |

Επίσης στον πληθυντικό **στοιχεία** χαρακτηρίζονται αφενός οι θεμελιώδεις γνώσεις μιας επιστήμης ή τέχνης, καθώς και φιλοσοφικές αρχές - αιτίες των όντων, αφετέρου τα περιλαμβανόμενα σε αστυνομικές ταυτότητες, διαβατήρια, ναυτικά φυλλάδια και πάσης φύσεως άδειες που αφορούν τον κάτοχο για τον οποίον εκδόθηκαν. Επίσης σε δημώδεις εκφράσεις "στοιχεία της φύσεως" χαρακτηρίζονται καιρικά φαινόμενα (κεραυνοί θύελλες κ.λπ.), ενώ ως "στοιχεία περιβάλλοντος" οι παράγοντες συμπεριφοράς και κοινωνικής δράσης προσώπων.

  


|  |  |
| --- | --- |
| Εικονίδιο αποσαφήνισηςΑποσαφήνιση | Αυτή είναι μια σελίδα **αποσαφήνισης,** δηλαδή μια σελίδα που δείχνει άλλες που θα είχαν το ίδιο όνομα με αυτήν.Εάν ακολουθήσατε μια σύνδεση εδώ, μπορεί να θελήσετε να επιστρέψετε και να διορθώσετε τον σύνδεσμο για να συνδέει προς την κατάλληλη συγκεκριμένη σελίδα. |
Το σύμβολο
Το **σύμβολο ιωβηλαίου της Εσπεράντο** (jubilea simbolo) είναι πολιτιστικό σύμβολο που δημιουργήθηκε το 1987 για να σηματοδοτήσει την 100ή επέτειο από την ίδρυση της Εσπεράντο. Εξαιτίας του σχήματός του, το σύμβολο ονομάζεται μερικές φορές ανεπίσημα ως πεπόνι (*melono*), αυγό (ovo) ή μπάλα (*rugbea pilko*).

Με το λατινικό E στη μία πλευρά και ένα Κυριλλικό Э (*Эсперанто*) από την άλλη, αυτό μπορεί να ερμηνευθεί ως συμπερίληψη της Ανατολής και της Δύσης. Εκείνη την εποχή, ο Ψυχρός Πόλεμος λάμβανε ακόμη χώρα μεταξύ των Ηνωμένων Πολιτειών και της Σοβιετικής Ένωσης, αντιπροσώπευοντας τους μεγαλύτερους εχθρούς στον κόσμο.

Η επιθυμία για ένα πιο μοντέρνο σύμβολο προέκυψε όταν πολλοί ομιλητές της Εσπεράντο αισθάνθηκαν ότι η σημαία της Εσπεράντο φαινόταν πολύ θρησκευτική. Στις μέρες μας, πολλοί άνθρωποι χρησιμοποιούν το σύμβολο ιωβηλαίου για να εκπροσωπήσουν το διεθνές εσπεραντικό πολιτισμό ως σύνολο. Για παράδειγμα, η Παγκόσμια Εσπεραντική Ένωση και η Εσπεράντο-ΗΠΑ το χρησιμοποιούν ως σύμβολό τους.

Οι παραλλαγές του συμβόλου περιλαμβάνουν τη προσθήκη της λέξης "ESPERANTO", ενός εθνικού ή τοπικού συμβόλου, ή ένα συνδυασμό και των τριών. Για παράδειγμα το επίσημο λογότυπο του Εσπεραντικού Συνδέσμου της Βρετανίας περιλαμβάνει το πράσινο αστέρι και τη λέξη Εσπεράντο.

Δείτε επίσης
------------

* Εσπεραντικά σύμβολα
Ο **Φραν Χίλι** (*Francis "Fran" Healy*, 23 Ιουλίου 1973) είναι Σκωτσέζος μουσικός. Είναι ο βασικός τραγουδοποιός και ο τραγουδιστής του μουσικού ποπ/ροκ συγκροτήματος Travis, έχοντας γράψει σχεδόν όλα τα τραγούδια από τα πέντε στούντιο άλμπουμς του. Από το 2010 κάνει και σόλο καριέρα.

Μουσική
-------

Ο Χίλι γεννήθηκε στο Στάφορντ της Αγγλίας. Θεωρείται ένας από τους καλύτερους σημερινούς τραγουδοποιούς της Μεγάλης Βρετανίας, και έχει εγκωμιαστεί δημόσια από πολυάριθμους καλλιτέχνες, συμπεριλαμβανομένων των Πωλ Μακάρτνεϋ, Έλτον Τζον και Νόελ Γκάλλαχερ (Oasis). Το 2005, ο Κρις Μάρτιν των Coldplay αποκάλεσε τον εαυτό του «Φραν Χίλι των φτωχών» («a poor man’s Fran Healy»). Στις συνεντεύξεις του, ο Χίλι έχει μιλήσει για τις επιρροές του από τραγουδοποιούς όπως η Τζόνι Μίτσελ, ο Πωλ Μακάρτνεϋ και ο Γκράχαμ Νας. Έχει παίξει με τον Μακάρτνεϋ και τον Νας. Αν και ο Χίλι παίζει κυρίως κιθάρα, συνθέτει επίσης στο πιάνο.

Ακτιβισμός
----------

Ο Χίλι είναι μέλος του κινήματος *Make Poverty History* και έπαιξε με τους Travis στις συναυλίες του Live 8, στο Λονδίνο και το Εδιμβούργο. Έχει επίσης συμμετάσχει στης ηχογράφηση του τραγουδιού *Do They Know It's Christmas?* από τους Band Aid 20, στους οποίους είναι μέλος. Μέχρι τώρα έχει κάνε δύο ταξίδια στο Σουδάν με την οργάνωση Save the Children, για την οποία έχει ξεκινήσει μια μεγάλη παγκόσμια εκστρατεία, για να βοηθηθούν τα δέκα εκατομμύρια παιδιά που δεν καταφέρνουν να επιβιώσουν κάθε χρόνο.

Ακόμα, ο Χίλι είχε λάβει μέρος ως ομιλητής σε πολλές αντιπολεμικές διαδηλώσεις που γίνονταν ενάντια στον πόλεμο του Ιράκ.

Προσωπική ζωή
-------------

Από το 2000, ο Χίλι έχει σχέση με το Γερμανίδα φωτογράφο, Νόρα Κρυστ. Το πρώτο παιδί τους, ένα αγόρι που ονομάστηκε Κλέυ, γεννήθηκε το Μάρτιο του 2006. Ζουν στο Λονδίνο, ενώ έχουν επίσης ένα διαμέρισμα στο Μανχάταν της Νέας Υόρκης. Σε μια πρόσφατη συναυλία στο Μόναχο, ο Χίλι είπε πως σχεδιάζει να μετακομίσει στη Γερμανία και να πάρει τη γερμανική υπηκοότητα.

Έχει μαύρη ζώνη στο Καράτε, είναι φίλος της stand-up comedy και υποστηρικτής της ποδοσφαιρικής ομάδας Γκλάσκοου Σέλτικ.

Δισκογραφία
-----------

* *Wreckorder* (2010)

Υποσημειώσεις
-------------

1. ↑  (Αγγλικά) *SNAC*. w6f640sr. Ανακτήθηκε στις 9  Οκτωβρίου 2017.
2. ↑  «The Times». (Αγγλικά) *The Times*. Times Newspapers. Λονδίνο. 2016. Ανακτήθηκε στις 30  Ιουνίου 2021.
3. ↑  "Fran Healy launches Save the Children’s biggest ever global campaign", *Charities Aid Foundation*, 2008-02-20.
4. ↑  BBC NEWS | Entertainment | Music | Stars sing out against war
5. ↑  Sound of silence | | Guardian Unlimited Arts

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φραν Χίλι** |

* (Αγγλικά) Επίσημος ιστότοπος
* Σελίδα αφιερωμένη στον ακτιβισμό του Φραν για το Σουδάν

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 165236418
* ISNI: 0000 0003 7191 8567
* GND: 135056977
* SUDOC: 160694078
* BNF: cb16253993d (data)
* BIBSYS: 2122583
* MusicBrainz: 6a72b3d2-7da1-4831-b439-6d8fcf7b4800
* NKC: xx0176415

 |

 |
*Εξώφυλλο βιβλίου "Στο Ντιβάνι".*
To βιβλίο ***Στο ντιβάνι*** (αγγλικά: ***Lying on the Couch***), 1996, αποτελεί το δεύτερο μυθιστόρημα του Αμερικανού ψυχιάτρου, ψυχοθεραπευτή και συγγραφέα Ίρβιν Γιάλομ. Με τον πρωτότυπο τίτλο του βιβλίου, ο Γιάλομ κάνει ένα λογοπαίγνιο με τρείς σημασίες, οι οποίες όμως δεν μεταφέρονται στον μεταφρασμένο στα ελληνικά τίτλο. Με την αγγλική λέξη ***lying***, δηλώνει πρώτον τον καθήμενο ασθενή στην πολυθρόνα ή το ντιβάνι του ψυχοθεραπευτή. Δεύτερον, δηλώνει την ερωτική συνεύρεση μεταξύ ασθενή και ψυχοθεραπευτή, ενώ τρίτον αναφέρεται στα τυχόν ψεύδη των ασθενών κατά την διαδικασία της ψυχοθεραπείας. Το μυθιστόρημα αφορά τα είδη της αμερικανικής ψυχοθεραπείας του 20ου αιώνα.

Εισαγωγή στην πλοκή
-------------------

Ο Γιάλομ, στο μυθιστόρημά του επιδιώκει - μέσω μίας σειράς διάφορων ιστοριών και ασθενών που ενίοτε συνδέονται μεταξύ τους - να αναδείξει μέσω του ψυχοθεραπευτή πρωταγωνιστή του ***Έρνεστ Λας,*** ότι μπορούν να επιτευχθούν αληθινές ανθρώπινες επαφές ανάμεσα σε θεραπευτή και θεραπευόμενο. Στον αντίποδα, ο συμπρωταγωνιστής του βιβλίου, ***Μάρσαλ Στράιντερ***, ο συντηρητικός επόπτης του Έρνεστ, τον καθοδηγεί προς μία πιο αποστασιοποιημένη και επαγγελματική σχέση των ανθρώπων κατά την διάρκεια της ψυχοθεραπείας. Άλλωστε, ο ίδιος ο Γιάλομ ανήκει στην υπαρξιακή σχολή ψυχοθεραπείας, η οποία πιστεύει πως η διαφάνεια του θεραπευτή μπορεί να φέρει θετικά αποτελέσματα στον θεραπευόμενο. Ο Έρνεστ, ξεκινώντας κρυφά από τον επόπτη του την διαδικασία του χτισίματος μίας αυθεντικής σχέσης με τους θεραπευόμενους, μία σχέση δηλαδή αμοιβαίας ειλικρίνειας που στηρίζεται όχι μόνο σε χρηματική αμοιβή, αλλά στην ενσυναίσθηση, βρίσκει τον εαυτό του αντιμέτωπο με μία δύσκολη ασθενή. Έτσι, σε όλη την έκταση του μυθιστορήματος ξετυλίγεται μία συναισθηματική περιπέτεια, αναδεικνύοντας με πολύ ζωντανό τρόπο το τι συμβαίνει πραγματικά όχι μόνο κατά την διάρκεια της ψυχοθεραπείας, αλλά επίσης τι συμβαίνει στην καθημερινή ζωή και στην σκέψη τόσο των θεραπευτών όσο και των ασθενών. Τέλος, αναδεικνύεται η ζωή στην Αμερική κατά τον 20ο αιώνα, μέσω των αντιθέσεων μεταξύ χρήματος και πολυτέλειας από την μία, αλλά μοναχικότητα και προσφυγή σε ψυχοθεραπευτές από την άλλη.

Παραπομπές
----------

1. ↑  «Στο ντιβάνι». *www.goodreads.com*. Ανακτήθηκε στις 2 Ιουνίου 2021.